ai4bharat/Pralekha huggingface dataset:
நிதி அமைச்சகம்
விற்பனைக்கானஏலம்‘5.22% ஜிஎஸ் 2025’
விற்பனைக்கான ஏலம்  ‘6.19% ஜிஎஸ் 2034’
விற்பனைக்கான ஏலம்  ‘7.16% ஜிஎஸ் 2050’
மத்தியஅரசு பின்வரும் விற்பனை  குறித்து அறிவித்துள்ளது:
.விலைமதிப்பு அடிப்படையிலான ஏலத்தின் மூலம், அறிவிக்கப்பட்ட தொகையான 12000 கோடி ரூபாய்  அளவிற்கான - ‘5.22சதவிகிதம்அரசு பங்குகள் 2025’ விற்பனை
.விலைமதிப்பு அடிப்படையிலான ஏலத்தின் மூலம், அறிவிக்கப்பட்ட தொகையான 11000 கோடி ரூபாய் அளவிற்கான - ‘6.19சதவிகிதம் அரசு பங்குகள் 2034’ விற்பனை
 விலைமதிப்பு அடிப்படையிலான ஏலத்தின் மூலம், அறிவிக்கப்பட்ட தொகையான 7000 கோடி ரூபாய்  அளவிற்கான - ‘7.16 சதவிகிதம் அரசு பங்குகள் 2050’ விற்பனை
மேலே குறிப்பிடப்பட்டுள்ள ஒவ்வொரு கடன் பத்திரத்திலும், 2000 கோடி ரூபாய் அளவிற்கான கூடுதல் சந்தாவை ஏற்றுக் கொள்வதற்கான தேர்வு, இந்திய அரசிடம் இருக்கும்
இந்த ஏலம், இந்திய ரிசர்வ் வங்கியின் மும்பை, கோட்டையில்உள்ள மும்பை அலுவலகத்தில் 07 ஆகஸ்டு,2020 வெள்ளிக்கிழமையன்று பல்முனை விலை முறையைப் பயன்படுத்தி நடைபெறும்
அரசு கடன் பத்திரங்களில் போட்டியற்ற ஏலம் எடுக்கும் வசதித் திட்டத்தின் படி, பங்கு விற்பனையின் மொத்த அறிவிக்கப்பட்ட தொகையில் 5%, தகுதியுள்ள தனியாருக்கும், அமைப்புகளுக்கும் ஒதுக்கப்படும்.
போட்டிக்குட்பட்ட மற்றும் போட்டியற்ற என, இரண்டு முறைகள் மூலமாகவும் கேட்கப்படும் ஏலங்கள் இந்திய ரிசர்வ் வங்கியின் கோர் பாங்கிங் சொல்யூஷன் இ-குபேர்  முறை மூலமாக மின்னணு வடிவத்தில் 07 ஆகஸ்டு,2020அன்று சமர்ப்பிக்கப்பட வேண்டும். போட்டிகளற்ற ஏலம் எடுத்தல் bids காலை பத்தரை மணி முதல் 11 மணி வரையும், போட்டிக்குட்பட்ட ஏலம் எடுத்தல் bids காலை பத்தரை மணி முதல் 11.30 மணி வரையும் சமர்ப்பிக்கப்பட வேண்டும்.
ஏலமுடிவுகள் 07 ஆகஸ்டு, 2020  அறிவிக்கப்படும். வெற்றிகரமாக ஏலம் எடுத்தவர்கள் 10 ஆகஸ்டு, 2020  பணம் செலுத்த வேண்டும்.
“வெளியிடப்படும் போது வர்த்தகம் செய்து கொள்ளலாம்” என்ற அளவில், இந்தப் பங்குகள் வர்த்தகம் செய்யத் தகுதியானவையாக இருக்கும். இந்திய ரிசர்வ் வங்கியின், 24 ஜூலை 2018 தேதியிடப்பட்ட சுற்றறிக்கை எண் RBI/2018-19/25  அறிவிக்கப்பட்டபடி, ‘மத்திய அரசு கடன் பத்திரங்களில் வெளியிடப்படும் போது மேற்கொள்ளக்கூடிய பரிமாற்றங்கள்’ என்ற விதிமுறைகளின்படி, இப்பங்குகளை வர்த்தகம் செய்து கொள்ளலாம்.
பிரதமர் அலுவலகம்
பொதுமக்கள் பங்கேற்புடன் நீர் ஆதார இயக்கம் விரைவான, வெற்றிகரமான முன்னேற்றத்தை எட்டியுள்ளது என்று பிரதமர் கூறினார்
ஒரு சில வெற்றிகரமான, புதுமையான தண்ணீர் சேமிப்பு முயற்சிகள் பற்றியும் பகிர்ந்துகொண்டார்
நீர் ஆதாரத்திட்டம்
பொதுமக்கள் பங்கேற்புடன் நீர் ஆதார இயக்கம் விரைவான வெற்றிகரமான முன்னேற்றத்தை எட்டியுள்ளது என்று மனதின் குரல் நிகழ்ச்சியில் பிரதமர் திரு.நரேந்திர மோடி கூறினார். நாட்டின் பல பகுதிகளிலும் மேற்கொள்ளப்பட்டுவரும் ஒரு சில வெற்றிகரமான, புதுமையான தண்ணீர் சேமிப்பு முயற்சிகள் பற்றியும் அவர் பகிர்ந்துகொண்டார்.
ராஜஸ்தானின் ஜலோர் மாவட்டம் பற்றி அவர் குறிப்பிட்டார். “இங்கே வரலாற்றுச் சிறப்புமிக்க படிக்கிணறுகள் இரண்டு, குப்பைகளும் செத்தைகளும் குவிக்கப்பட்ட அழுக்கடைந்த தண்ணீரைக் கொண்டதாக மாறிப் போயிருந்தன. ஆனால், ஒருநாள் பத்ராயு மற்றும் தானவாலா பஞ்சாயத்துக்களைச் சேர்ந்த நூற்றுக்கணக்கான மக்கள் நீர் ஆதார இயக்கத்தின்கீழ் இவற்றைப் புனரமைக்கத் தீர்மானித்தனர். மழைக் காலத்திற்கு முன்னதாகவே இந்தக் கிணறுகளில் மண்டிக்கிடந்த அசுத்தமான நீர், குப்பைகள், கழிவுகள் ஆகியவற்றை அகற்றும் பணியில் மக்கள் ஈடுபட்டனர். இந்த இயக்கத்திற்காக, சிலர் பணத்தை நன்கொடையாக அளித்தனர். சிலர் தங்கள் உழைப்பையும், வியர்வையையும் தந்தனர். இதன் விளைவாக, இந்தப் படிக்கிணறுகள், இன்று அப்பகுதியின் வாழ்க்கை ஊற்றாக மாறிவிட்டன.
இதேபோன்று, உத்தரப்பிரதேச மாநிலம் பாராபங்கியின் சராஹி ஏரி கிராமவாசிகளின் கூட்டு முயற்சியால் பயன்பாட்டுக்குக் கொண்டுவரப்பட்டது. பொதுமக்கள் பங்கேற்பின் மற்றொரு உதாரணம் உத்தரகாண்டின் அல்மோரா-ஹால்ட்வாணி நெடுஞ்சாலையில் உள்ள சூனியாகோட் கிராமமாகும். இந்த கிராமவாசிகள் தண்ணீர் தங்கள் கிராமத்திற்கு வருவதைத் தாங்களாகவே உறுதிசெய்தனர். மக்கள் பணம் திரட்டினார்கள், உழைப்பை தானம் செய்தார்கள். கிராமம்வரை குழாய் பதிக்கப்பட்டது. நீரேற்று நிலையம் அமைக்கப்பட்டது. இவ்வாறு பத்தாண்டுகால தண்ணீர்ப் பிரச்சினை என்ற நெருக்கடி தீர்க்கப்பட்டது.
#ஜல்சக்தி4இண்டியா என்பதைப் பயன்படுத்தி, இதுபோன்ற தண்ணீர் சேமிப்பு மற்றும் தண்ணீர்ப் பயன்பாட்டுக்கான முயற்சிகளைப் பகிர்ந்து கொள்ளுமாறு ஒவ்வொருவரையும் பிரதமர் வலியுறுத்தினார்.
தண்ணீர் சேமிப்பு மற்றும் தண்ணீர்ப் பாதுகாப்புக்கு ஜல்சக்தி அபியான் என்ற இயக்கம் கடந்த மழைக்காலத்தில் 2019 ஜூலையில் தொடங்கப்பட்டது. தண்ணீர்ப் பற்றாக்குறை உள்ள மாவட்டங்களிலும், வட்டாரங்களிலும் இந்த இயக்கம் கவனம் செலுத்தியது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 190.67 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 19,494 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 190.67 கோடிக்கும் அதிகமான  டோஸ்கள் செலுத்தப்பட்டுள்ளன. 2,37,57,172 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.09 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,986 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,66,935.
இந்தியாவில் கடந்த 24 மணி நேரத்தில் 2,897 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,72,190 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.19 கோடி . வாராந்திரத் தொற்று 0.74 சதவீதமாக உள்ளது. தினசரித் தொற்று விகிதம் 0.61 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824307
குடியரசுத் தலைவர் செயலகம்
இந்திய வனப்பணி மற்றும் இந்திய பாதுகாப்பு எஸ்டேட் பணி அதிகாரிகள்/ பயிற்சி அதிகாரிகள் குடியரசுத் தலைவருடன் சந்திப்பு
இந்திய வனப் பணி அதிகாரிகள்  மற்றும் இந்திய பாதுகாப்பு எஸ்டேட்ஸ் பணி அதிகாரிகள்/ பயிற்சி அதிகாரிகள்  இன்று  குடியரசுத் தலைவர் திருமதி திரௌபதி முர்முவை குடியரசுத் தலைவர் மாளிகையில் சந்தித்தனர்.
அதிகாரிகள் மத்தியில் உரையாற்றிய குடியரசுத் தலைவர், உலக அளவில் இந்தியா தலைமைத்துவம் பெற்றுக்கொண்டிருக்கும் இவ்வேளையில், குடிமைப் பணி அதிகாரிகளாக அவர்களின் பயணம் ஆரம்பமாகியுள்ளதாகத் தெரிவித்தார். இந்தியா அதன் கலாச்சார செழிப்பு மற்றும் அதன் தொழில்நுட்ப முன்னேற்றங்களுக்காக உலகளாவிய கவனத்தை ஈர்க்கிறது. தொழில்நுட்பமும், பாரம்பரியமும் கைகோர்த்துச் செல்ல முடியும் என்பதை இந்தியா உலகுக்குக் காட்டியுள்ளது என்று அவர் கூறினார்.
இந்திய பாதுகாப்பு எஸ்டேட் பணி அதிகாரிகள் வழங்கும் சேவைகள் மற்றும் வசதிகள் சுற்றுச்சூழலுக்கு உகந்ததாகவும் நிலையானதாகவும் இருப்பதை உறுதி செய்வது அவர்களது கடமையாகும் என்று குடியரசுத் தலைவர் கூறினார். நல்ல நிர்வாகத்திற்கு தொழில்நுட்பம் ஒரு சிறந்த பயனளிக்கிறது என்றும், எனவே, தங்களது தொழில்நுட்பத் திறன்களை மேம்படுத்திக் கொண்டே இருக்க வேண்டும் என்றும் அவர் கூறினார். கன்டோன்மென்ட்களை திறம்பட நிர்வகிப்பதற்கும், பாதுகாப்பு நிலங்களை நிர்வகிப்பதற்கும் தொழில்நுட்பத்தை அதிகபட்சமாகப் பயன்படுத்த வேண்டும் என்று அவர் கேட்டுக்கொண்டார்.
இந்திய வனப் பணி அதிகாரிகள் இடையே உரையாற்றிய குடியரசுத் தலைவர், இந்தியாவின் பருவநிலை மற்றும் நிலப்பரப்பு அதன் வனப் பரவலுடன் நெருக்கமாக இணைக்கப்பட்டுள்ளது என்றார். காடுகள் மற்றும் அதில் வசிக்கும் வனவிலங்குகள் நம் நாட்டின் விலைமதிப்பற்ற வளங்கள் என்று கூறிய அவர், சுற்றுச்சூழல் சீர்கேடு, காடுகளின் பரப்பு குறைதல், புவி வெப்பமடைதல், பருவநிலை மாற்றம் ஆகியவற்றின் அச்சுறுத்தல்கள் உலகளாவிய உரையாடல் மற்றும் கூட்டாண்மைகளில் மைய கட்டத்தில் இருப்பதாகத் தெரிவித்தார். அதனால்தான் சுற்றுச்சூழல் பாதுகாப்பு 21 ஆம் நூற்றாண்டின் முக்கிய கவலையாக மாறியுள்ளது. "Life - Lifestyle for Environment" என்ற மந்திரத்தை இந்தியா உலகிற்கு வழங்கியுள்ளது. காடுகள் தீர்வின் ஒருங்கிணைந்த பகுதியாகும். தீர்வு வழங்குபவர்களில் இந்திய வனப் பணி அதிகாரிகளும் உள்ளனர். இந்த மந்திரத்தை நடைமுறைப்படுத்துவதற்கு அவர்கள் அயராத முயற்சிகளை மேற்கொள்வார்கள் என்று குடியரசுத் தலைவர் குறிப்பிட்டார்.
சுற்றுச்சூழல் மற்றும் வனத்துறை அமைச்சகம்
திரு பூபேந்தர் யாதவும், திரு ஜான் கெர்ரியும் தொலைபேசி மூலம் பேச்சு நடத்தினர்
மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ், பருவநிலைக்கான அமெரிக்க அதிபரின் சிறப்பு தூதர் திரு ஜான் கெர்ரியுடன் 2022 ஜனவரி 10 அன்று இந்திய நேரப்படி இரவு 7 மணிக்கு தொலைபேசியில் தொடர்பு கொண்டு பேசினார்.
பங்கேற்பாளர்கள் மாநாடு 26-ல் அறிவிக்கப்பட்ட இந்தியாவின் லட்சியமான பருவநிலை செயல் இலக்குகள் உள்ளிட்ட விஷயங்கள் குறித்து விரிவாக இவர்கள் விவாதித்தனர். பருவநிலை லட்சியம், நிதி திரட்டுதல், ஏற்பு மற்றும் உறுதி, வன மேம்பாடு என அடையாளம் காணப்பட்ட நான்கு தூண்கள் மூலம் இந்தியா, அமெரிக்கா இடையே பருவநிலை செயல்பாடு மற்றும் நிதி திரட்டும் பேச்சு வார்த்தை ஆகியவற்றை முன்னெடுப்பது பற்றி இருதலைவர்களும் விவாதித்தனர்.
கிளாஸ்கோவில் பிரதமர் மோடியால் உருவாக்கப்பட்ட ஒற்றைச் சொல் இயக்கமான லைஃப்  மீது கவனம் செலுத்துவதன் தேவையையும், முக்கியத்துவத்தையும் திரு யாதவ் எடுத்துரைத்தார்.
நடைபெறவிருக்கும் மாபெரும் பொருளாதாரங்கள் அமைப்பின் கூட்டம் பற்றியும் இந்த தலைவர்கள் விவாதித்தனர்.
நிலக்கரி அமைச்சகம்
தமிழகத்தில் மின் உற்பத்தி நிலையங்களுக்கு நிலக்கரி விநியோகம்
தமிழ்நாட்டில் உள்ள மின் உற்பத்தி நிறுவனங்களுக்கு நாள் ஒன்றுக்கு 72,000 மெட்ரிக் டன் நிலக்கரி வழங்குவதை உறுதி செய்ய தமிழக அரசின் பரிந்துரைகள் பெறப்பட்டு, விநியோக நிலை குறித்து தமிழக அரசுக்கு தெரிவிக்கப்பட்டுள்ளது. 2023-24 நிதியாண்டில், தமிழ்நாடு மின் உற்பத்தி மற்றும் பகிர்மானக் கழகத்தின் மதிப்பிடப்பட்ட வருடாந்திர ஒப்பந்த அளவு  4.65 மில்லியன் மெட்ரிக் டன் என்ற நிலையில் இந்திய நிலக்கரி நிறுவனம் 4.5 மில்லியன் மெட்ரிக் டன் நிலக்கரியை வழங்கியுள்ளது. மேலும், சிங்கரேணி நிலக்கரி நிறுவனம் தமிழ்நாடு மின் உற்பத்தி மற்றும் பகிர்மானக் கழகத்திற்கு புரிந்துணர்வு ஒப்பந்தத்தின் கீழ் நிலக்கரி வழங்கி வருகிறது.
மின்துறைக்கு நிலக்கரி வழங்குவதில் உள்ள சிக்கல்களுக்குத் தீர்வு காண, மின்துறை அமைச்சகம், நிலக்கரி அமைச்சகம், ரயில்வே அமைச்சகம், மத்திய மின்சார ஆணையம் , இந்திய நிலக்கரி நிறுவனம், சிங்கரேணி நிலக்கரி நிறுவனம் ஆகியவற்றின் பிரதிநிதிகளைக் கொண்ட, அமைச்சகங்களுக்கு இடையிலான துணைக் குழு தொடர்ந்து கூடி, அனல் மின் நிலையங்களுக்கு நிலக்கரி விநியோகத்தை அதிகரிக்கவும், மின் நிலையங்களில் முக்கியமான நிலக்கரி இருப்பு நிலை உட்பட மின் துறை தொடர்பான எந்தவொரு அசாதாரண சூழ்நிலைகளை சரி செய்யவும் பல்வேறு செயல்பாட்டு முடிவுகளை மேற்கொள்கிறது.
இது தவிர, நிலக்கரி விநியோகம் மற்றும் மின் உற்பத்தி திறனை அதிகரிப்பதைக் கண்காணிக்க ரயில்வே வாரியத் தலைவர், நிலக்கரி அமைச்சகத்தின் செயலாளர், சுற்றுச்சூழல், வனம் மற்றும் பருவநிலை மாற்ற அமைச்சகத்தின் செயலாளர், மின்சார அமைச்சகத்தின் செயலாளர் ஆகியோரைக் கொண்ட அமைச்சகங்களுக்கு இடையிலான குழு அமைக்கப்பட்டுள்ளது. புதிய மற்றும் புதுப்பிக்கவல்ல எரிசக்தி அமைச்சகத்தின் செயலாளர், மத்திய மின்சார ஆணையத் தலைவர் ஆகியோர் இந்தக் குழுவின் சிறப்பு அழைப்பாளர்களாக தெரிவு செய்யப்படுகின்றனர்.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரலாத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
ஆயுஷ்
மருத்துவத் தாவரங்களுக்கான கூட்டமைப்பு: தேசிய மருத்துவத் தாவர வாரியம் தொடக்கம்
மருத்துவத் தாவரங்களின் விநியோக அமைப்பு மற்றும் நுகர்வு அமைப்பு பங்குதாரர்களிடையே இணைப்பை ஏற்படுத்த ஆயுஷ் அமைச்சகத்தின் தேசிய மருத்துவத் தாவர வாரியம்  திட்டமிட்டுள்ளது.
தரமான நடவுப் பொருள், ஆராய்ச்சி மற்றும் மேம்பாடு, சாகுபடி, மருத்துவத் தாவரங்களின் வர்த்தகம் / சந்தை இணைப்பு போன்றவை பற்றி என்.எம்.பி.பி கூட்டமைப்பு விவரிக்கும்.
விவசாயிகள் மற்றும் உற்பத்தியாளர்கள் இடையே தொடர்பை ஏற்படுத்த, ‘விதை முதல் விற்பனை’ என்ற அணுகுமுறை அறிமுகம் செய்யப்படுகிறது. இதில் நடவுப் பொருள்களின் தரம், நல்ல வேளாண் நடைமுறை, அறுவடைக்குப் பிந்தைய நடைமுறை தொடர்பான அம்சங்கள் குறித்து விவரிக்கப்படும்.
முதல் கட்டத்தில் அஸ்வகந்தா , பிப்பாலி , அன்லா , குகுலு , சதாவரி  போன்ற மருத்துவத் தாவர இனங்கள் குறித்து எடுத்துரைக்க என்.எம்.பி.பி கூட்டமைப்பு திட்டமிட்டுள்ளது.
என்.எம்.பி.பி கூட்டமைப்பில், பதிவு செய்வதற்கான தொடர்பு என்எம்பிபி இணையளத்தில் உள்ளது. தகுதியான விவசாய அமைப்புகள், விதைப் பண்ணைகள், மருத்துவத் தாவரப் பண்ணைகள், சுய உதவிக்குழுக்கள், தொண்டு நிறுவனங்கள், வர்த்தகர்கள், ஏற்றுமதியாளர்கள், வேளாண் பல்கலைக்கழகங்கள் இந்தக் கூட்டமைப்பில் பதிவு செய்ய முடியும்.
-----
(Visitor Counter : 208
உள்நாட்டு விமானப் போக்குவரத்து அமைச்சகம்
கொவிட்-19 தடுப்பு மருந்துகளை சோதனை முயற்சியாக டிரோன் மூலம் விநியோகிப்பதற்கு தெலங்கானா அரசுக்கு அனுமதி
ஆளில்லாத குட்டி விமானங்களை தெலங்கானா அரசு பயன்படுத்துவதற்கு விமான போக்குவரத்து அமைச்சகம் மற்றும் விமான போக்குவரத்து தலைமை இயக்குநரகம் நிபந்தனைகளின் அடிப்படையில் அனுமதி அளித்துள்ளன.
கொவிட்-19 தடுப்பு மருந்துகளை சோதனை முயற்சியாக டிரோன் எனப்படும் ஆளில்லா குட்டி விமானங்கள் மூலம் விநியோகிப்பதற்கு தெலங்கானா அரசுக்கு இந்த அனுமதி வழங்கப்பட்டுள்ளது.
ஒரு வருடம் வரையிலோ அல்லது மேற்கொண்டு உத்தரவு வரும் வரையிலோ இந்த அனுமதி அமலில் இருக்கும். அனைத்து நிபந்தனைகளையும் விதிமுறைகளையும் தவறாது பின்பற்ற வேண்டும்.
முன்னதாக, டிரோன்களை பயன்படுத்தி கொவிட்-19 தடுப்பு மருந்துகளை விநியோகிப்பது குறித்து ஐஐடி கான்பூர் உடன் இணைந்து ஆய்வு செய்வதற்காக இந்திய மருத்துவ ஆராய்ச்சி குழுவுக்கு அனுமதி அளிக்கப்பட்டது.
தடுப்பு மருந்துகளை வேகமாக விநியோகிப்பதற்கும், மேம்பட்ட மருத்துவ வசதிகளை வழங்குவதற்கும் இந்த அனுமதி அளிக்கப்பட்டது.
ஆளில்லாத குட்டி விமானங்களின் பயன்பாட்டுக்கு வழங்கப்பட்டுள்ள அனுமதி தொடர்பான பொது அறிவிப்பை https://static.pib.gov.in/WriteReadData/specificdocs/documents/2021/apr/doc202143031.pdf எனும் இணைய முகவரியில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1715048
------
(Visitor Counter : 172
பிரதமர் அலுவலகம்
ப்ளூம்பெர்க் உலகத் தொழில் மன்றக் கூட்டத்தில் பிரதமர் சிறப்புரையாற்றினார்
பிரதமர் திரு. நரேந்திர மோடி நியூயார்க்கில் நடைபெற்ற ப்ளூம்பெர்க் உலகத் தொழில் மன்றக் கூட்டத்தில் இன்று சிறப்புரையாற்றினார்.
கூட்டத்தில் பங்கேற்றவர்களிடையே பேசிய பிரதமர், இந்த வாய்ப்பை இந்தியாவின் வருங்கால வளர்ச்சி பற்றி பேசப் பயன்படுத்திக் கொள்வதாகத் தெரிவித்தார். ஜனநாயகம், மக்கள் தொகை, தேவை, முடிவெடுக்கும் உறுதி ஆகிய நான்கு தூண்களின் மேல் இந்தியாவின் வளர்ச்சி வரலாறு கட்டமைக்கப்பட்டுள்ளது என்று பிரதமர் கூறினார்.
நாட்டில் ஏற்பட்டுள்ள அரசியல் ஸ்திரத்தன்மை காரணமாக இந்தியப் பொருளாதாரம் பயனடைந்துள்ளது என்று பிரதமர் குறிப்பிட்டார்.
அரசு அறிமுகப்படுத்திய வெற்றிகரமான சீர்திருத்தங்களுக்கு உலகளவில் அங்கீகாரம் கிடைத்துள்ளதை பிரதமர் சுட்டிக்காட்டினார். இதன் பயனாக போர்த்திறன் குறியீட்டில் பத்து இடங்கள், உலகப் போட்டித்திறன் குறியீட்டில் 13 இடங்கள், உலக புதிய கண்டுபிடிப்பு குறியீட்டில் 24 இடங்கள் என இந்தியா முன்னேறியுள்ளதை அவர் குறிப்பிட்டார். உலக வங்கி வெளியிட்ட எளிதாக தொழில் நடத்தும் நாடுகளின் தரவரிசைப் பட்டியலில் இந்தியா 65 இடங்கள் முன்னேறியிருப்பதையும் அவர் எடுத்துக்காட்டினார்.
அண்மையில் வெளியிடப்பட்ட, 2018 ஆம் ஆண்டுக்கான ப்ளூம்பெர்க் தேசிய முத்திரைத் தட ஆய்வறிக்கையில், உலக முதலீடுகளை ஈர்ப்பதில் ஆசியாவிலேயே இந்தியா மிகப்பெரிய பொருளாதாரமாகத் திகழ்கிறது எனக் குறிப்பிடப்பட்டிருப்பதை பிரதமர் சுட்டிக்காட்டினார். அரசியல் ஸ்திரத்தன்மை, நாணய ஸ்திரத்தன்மை, உயர்தர உற்பத்திப் பொருட்கள், ஊழல் எதிர்ப்பு, குறைந்த விலையில் உற்பத்தி, ஏற்ற இடங்கள், அறிவுசார் சொத்துரிமைகளை மதிப்பது என ஏழு அம்சங்கள், பத்து அம்சங்களைக் கொண்ட ஆய்வறிக்கையின் குறிகாட்டியுடன் பொருந்தியுள்ளதால், இந்தியா முதலிடத்தில் இருப்பதாகக் குறிப்பிடப்பட்டுள்ளது.
தொழில்நுட்பம் மற்றும் புதுமையான கண்டுபிடிப்புகள் பற்றிக் குறிப்பிட்ட பிரதமர், இந்தியாவில் தொழில் தொடங்க வருமாறு உலகத் தொழிலதிபர்களுக்கு அழைப்பு விடுத்தார். இந்தியாவின் திறமையுடன் சேர்ந்து உலகத்தை மாற்ற முடியும் என்றும், இந்தியாவின் திறன் மேம்பாடும், உலகத் தொழில் நிறுவனங்களின் முதலீடும் சேர்ந்து உலகப் பொருளாதார வளர்ச்சியை ஊக்குவிக்க முடியும் என்றும் பிரதமர் தெரிவித்தார்.
பிரதமரின் சிறப்புரைக்குப் பின்னர், ப்ளூம்பெர்க் நிறுவனர் திரு.மைக்கேல் ப்ளூம்பெர்க்குடன் கலந்துரையாடல் அமர்வு நடைபெற்றது.
.
பாதுகாப்பு அமைச்சகம்
72-வது ஆண்டு விழாவை கொண்டாடும் தேசிய மாணவர் படை
உலகின் மிகப்பெரிய சீருடையணிந்த இளைஞர்கள் அமைப்பான தேசிய மாணவர் படை , அதன் 72-வது ஆண்டு விழாவை 2020 நவம்பர் 22 அன்று கொண்டாடவிருக்கிறது.
தேசிய மாணவர் படை நிறுவப்பட்டு 72 ஆண்டுகள் ஆனதை குறிக்கும் வகையில், நாட்டுக்காக தங்களது இன்னுயிரை தியாகம் செய்த வீரர்களுக்கு தேசிய போர் நினைவுச் சின்னத்தில் இன்று அஞ்சலி செலுத்தப்பட்டது.
தேசிய மாணவர் படை குடும்பத்தின் சார்பாக பாதுகாப்பு செயலாளர் டாக்டர் அஜய் குமார் மற்றும் தேசிய மாணவர் படை தலைமை இயக்குநர், லெப்டினென்ட் ஜெனரல் ராஜீவ் சோப்ரா ஆகியோர் மலர் வளையம் வைத்து மரியாதை செலுத்தினர்.
இந்நிகழ்வில் பேசிய பாதுகாப்பு செயலாளர், கொவிட்-19 பெருந்தொற்றின் போது தேசிய மாணவர் படையினர் கொரோனா வீரர்களாக சிறப்பான சேவைகளை செய்ததாகவும், பெருந்தொற்றை எதிர்த்து போரிடுவதற்கான விழிப்புணர்வு நடவடிக்கைகளில் ஈடுபட்டதாகவும் புகழாரம் சூட்டினார்.
'ஒரே பாரதம், ஒப்பற்ற பாரதம்', 'தற்சார்பு இந்தியா', மற்றும் 'ஃபிட் இந்தியா' ஆகிய இயக்கங்களில் முழு மனதோடு தேசிய மாணவர் படையினர் பங்கேற்றனர். டிஜிட்டல் எழுத்தறிவு, சர்வதேச யோகா தினம் மற்றும் மரம் நடுதல் ஆகிய அரசின் திட்டங்களிலும் தேசிய மாணவர் படையினர் பங்கேற்றனர்.
தேசிய மாணவர் படையை எல்லையோர மற்றும் கடலோரப் பகுதிகளில் விரிபடுத்துவது குறித்த அறிவிப்பு 2020 ஆகஸ்ட் 15 அன்று பிரதமர் திரு நரேந்திர மோடியால் வெளியிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674671
--------
(Visitor Counter : 171
சுகாதாரம் மற்றும் குடும்ப நலத்துறை அமைச்சகம்
புதுப்பிக்கப்பட்ட ஹர்தயாள் நகராட்சி பாரம்பரிய பொது நூலகத்தை தில்லியில் டாக்டர் ஹர்ஷ் வர்தன் திறந்து வைத்தார்
புதுப்பிக்கப்பட்ட ஹர்தயாள் நகராட்சி பாரம்பரிய பொது நூலகத்தை, தில்லியில் உள்ள சாந்தினி சவுக்கில் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று திறந்து வைத்தார். அரிய புத்தகங்களை அதிகளவில் தன்னகத்தே கொண்டிருக்கும் நூலகத்தை ஒட்டுமொத்த நாட்டிற்கும் அவர் அர்ப்பணித்தார். ரூ 3 கோடிக்கும் அதிகமான செலவில் இந்த நூலகம் புனரமைக்கப்பட்டுள்ளது.
கடந்த 28 நாட்களாக கொவிட் தொற்றுகள் தொடர்ந்து குறைந்து வருவதன் மூலமும், கடந்த 4 நாட்களாக புதிய பாதிப்புகளின் அளவு 1 லட்சத்திற்கும் குறைவாக இருப்பதன் காரணத்தாலும் அவரது தொகுதியை சேர்ந்த மக்களுடன் நேரடியாக தம்மால் இருக்க முடிகிறது என்று டாக்டர் ஹர்ஷ் வர்தன் கூறினார்.
தொற்றுகள் குறைந்து வருவதன் காரணமாக அலட்சியமாக இருக்கக் கூடாதென்றும், முறையான கொவிட் நடத்தைமுறையை தவறாமல் அனைவரும் பின்பற்ற வேண்டுமென்றும் அவர் கேட்டுக்கொண்டார். முக கவசங்களை சரியாக அணியாதது போன்றவற்றால் தான் இரண்டாம் அலை ஏற்பட்டது என்றும் அவர் குறிப்பிட்டார்.
நூலகத்தில் உள்ள புத்தகங்களை டிஜிட்டல் மயமாக்குவது குறித்து பேசிய அவர், டிஜிட்டல் இந்தியா லட்சியத்தை அடைய பிரதமர் திரு நரேந்திர மோடி தொடர்ந்து பாடுபட்டு வருவதாக கூறினார்.
18 வயதுக்கு மேற்பட்ட அனைவருக்கும் அரசு விரைவில் தடுப்பு மருந்து வழங்குமென்று அமைச்சர் தெரிவித்தார். “தடுப்பூசி உற்பத்தி அதிகரித்து வருவதால், மே மாதத்தை விட ஜூன் மாதத்தில் அதிக தடுப்பு மருந்துகள் கிடைக்கும். உற்பத்தி திறன் அதிகரிக்கப்படுவதால் அனைவருக்கும் போதுமான தடுப்புமருந்து விரைவில் கிடைக்கும்,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726314
சட்டம் மற்றும் நீதித்துறை அமைச்சகம்
அட்டர்னி ஜெனரல், சொலிசிட்டர் ஜெனரல் மற்றும் அனைத்து சட்ட அதிகாரிகளுடன் சட்ட அமைச்சர் ஆலோசனை.
இந்திய அரசின் அட்டர்னி ஜெனரல் தலைமையிலான சட்ட அதிகாரிகளுடன் மத்திய சட்டத் துறை அமைச்சர் திரு ரவிசங்கர் பிரசாத் இன்று காணொளி மூலம் கலந்துரையாடினார்.
நாம் இப்போது சவாலான காலகட்டத்தில் இருக்கிறோம், இந்தச் சவால்களை சரியான வழியில் கையாள்வதற்கு அனைத்து மாநில அரசுகளும், மத்திய அரசும் அடிக்கடி தொடர்பு கொண்டு ஆலோசித்து வரும் வகையில், பிரதமர் திரு. நரேந்திர மோடி நாட்டை வழிநடத்திச் செல்கிறார் என்று சட்ட அமைச்சர் தனது தொடக்க உரையில் கூறினார். முடக்கநிலை குறித்து ஒருமித்த கருத்தினை ஏற்படுத்தவும், இதனால் ஏற்பட்ட சவால்களை எதிர்கொள்வதற்கான திட்டமிடலுக்காகவும் முதலமைச்சர்களுடன் பிரதமரே நேரடியாக காணொளி மூலம் கூட்டங்கள் நடத்தியுள்ளதாகவும் அமைச்சர் தெரிவித்தார். பல்வேறு தலைமைச் செயலாளர்கள் மற்றும் சுகாதாரத் துறை செயலாளர்களுடன் அமைச்சரவைச் செயலாளர் கலந்துரையாடி வருகிறார். அவற்றின் மூலம் பெறப்படும் கருத்துகளின் அடிப்படையில், உள்துறை அமைச்சகம், சுகாதார அமைச்சகம் மற்றும் தொடர்புடைய அமைச்சகங்கள், பேரழிவு மேலாண்மைச் சட்டத்தின் கீழ் வழிகாட்டுதல்களைப் பிறப்பித்து வருகின்றன.
இதுபோன்ற சவாலான நேரங்களில், அதீத ஆர்வத்தால் பொது நல மனுக்கள் தாக்கல் ஆவதைத் தவிர்த்தாக வேண்டும் என்று சட்ட அமைச்சர் வலியுறுத்தினார். சிறந்த செயல்பாடுகளைக் கருத்தில் கொண்டு இணையவழி நீதிமன்ற  செயல்பாடுகளுக்கு ஏற்பாடு செய்திருப்பது பற்றியும், மற்ற திட்டங்கள் பற்றியும் நீதித் துறை செயலாளர் தகவல்களைத் தெரிவித்தார். இணையவழியில் வழக்குகளைப் பதிவு செய்வதற்கு, நிறைய வழக்கறிஞர்கள் முடக்கநிலை காலத்தில் பதிவு செய்து கொண்டுள்ளதாக அவர் தெரிவித்தார். இணையவழியில் வழக்குகள் பதிவு செய்ய முடக்கநிலை காலத்தில் 1282 வழக்கறிஞர்கள் பதிவு செய்துள்ளனர் என்றும், அதில் கடந்த ஒரு வாரத்தில் மட்டும் 543 பேர் பதிவு செய்துள்ளதாகவும் அவர் கூறினார்.
நோய்த் தொற்றின் தீவிரத்தைக் கருத்தில் கொண்டு, இன்னும் சில காலத்துக்கு காணொளி மூலம் நீதிமன்றச் செயல்பாடுகளை நடத்துவது தொடரும் என்று கூட்டத்தில் கருத்து தெரிவிக்கப்பட்டது. சவால்களை ஒரு வாய்ப்பாக எடுத்துக் கொண்டு, நீதித் துறையில் டிஜிட்டல் நுட்பத்தைப் பயன்படுத்துவதற்கான நடைமுறைகளைப் பயன்படுத்த முயற்சிக்குமாறு சட்ட அமைச்சர் கேட்டுக்கொண்டார்.
உள்துறை அமைச்சகம்
இடதுசாரி தீவிரவாதம் பாதித்த பகுதிகளில் மொபைல் இணைப்பு பிரச்சனை குறித்து மத்திய உள்துறை இணையமைச்சர் திரு.ஹன்ஸ்ராஜ் கங்காராம் ஆஹிர் ஆய்வு செய்தார்
புதுதில்லியில் இன்று  இடதுசாரி தீவிரவாதம் பாதித்த மாவட்டங்களில் மொபைல் இணைப்பு பிரச்சனைக் குறித்து உயர்நிலைக் கூட்டத்தில் மத்திய உள்துறை இணையமைச்சர் திரு.ஹன்ஸ்ராஜ் கங்காராம் ஆஹிர் ஆய்வு செய்தார். இடதுசாரி தீவிரவாதம் பாதித்த பகுதிகளில் திட்ட முதலாம் கட்டத்தில் அனுமதிக்கப்பட்ட மொத்தமுள்ள 2355 மொபைல் கோபுரங்களில் 2329 அமைத்து முடிக்கப்பட்டுள்ளன.
மிகவும் பாதிக்கப்பட்டுள்ள 35 மாவட்டங்களில் முன்னுரிமை அடிப்படையில் அலைக்கற்றை மேம்பாட்டை விரைவு படுத்துமாறு பிஎஸ்என்எல்-க்கு திரு. ஆஹிர் உத்தரவிட்டார். 1 மாத காலத்திற்குள் 2 mbps திறனை உறுதி செய்யுமாறு அமைச்சர் கேட்டுக் கொண்டார். தற்போதுள்ள மொபைல் கோபுரங்களை ஆய்வு செய்து ஒளி இழை கேபிள்கள் சென்றடைந்துள்ள கிராம சபைகளில் நுண்ணலை அமைப்புக்கு மாறுமாறு பிஎஸ்என்எல்-ஐ அமைச்சர் கேட்டுக் கொண்டார். இது குறித்த அறிக்கையை ஒரு மாதத்திற்குள் சமர்ப்பிக்குமாறும் அமைச்சர் உத்தரவிட்டார்.
(Visitor Counter : 91
பிரதமர் அலுவலகம்
நாடாளுமன்ற தேர்தலில் வரலாற்றுச் சிறப்புமிக்க வெற்றி பெற்ற பிரதமர் மோடிக்கு வாழ்த்துகள் குவிந்த வண்ணம் உள்ளன.
நாடாளுமன்ற தேர்தலில் வரலாற்றுச் சிறப்புமிக்க வெற்றி பெற்ற பிரதமர் திரு நரேந்திர மோடிக்கு, உலகெங்கிலுமிருந்து வாழ்த்துகள் குவிந்த வண்ணம் உள்ளன. சவூதி அரேபியா பட்டத்து இளவரசர் திரு முகமது பின் சல்மான், கத்தார் அமீர் திரு ஷேக் தமீம் பின் ஹமத் அல்-தானி, ஜெர்மன் பிரதமர் திருமதி ஏஞ்சலா மெர்கல், இங்கிலாந்து பிரதமர் திருமதி தெரசா மே, இலங்கை முன்னாள் அதிபர் திரு மஹிந்தா ராஜபக்சே ஆகியோர் இன்று  பிரதமரை தொலைபேசியில் தொடர்பு கொண்டு வாழ்த்துத் தெரிவித்தனர்.
சவூதி பட்டத்து இளவரசரின் நெஞ்சார்ந்த வாழ்த்துகளுக்கு நன்றி தெரிவித்த பிரதமர், இந்திய மக்கள் மீது இளவரசர் கொண்டுள்ள அளவற்ற நட்புக்காகவும், இரு நாடுகளுக்கு இடையேயான நெருங்கிய ஒத்துழைப்பை மேம்படுத்துவதில் அக்கறை செலுத்துவதற்காகவும், பாராட்டுத் தெரிவித்தார். பிரதமருக்கு தமது அன்பான வாழ்த்துகளைத் தெரிவித்த கத்தார் அமீர், இந்தியா – கத்தார் இடையேயான நட்புறவு அதிகரித்து வருவதை சுட்டிக் காட்டினார். இதற்காக கத்தார் அமீருக்கு நன்றி தெரிவித்த பிரதமர், இருநாடுகளுக்கு இடையேயான ஒத்துழைப்பை வலுப்படுத்துவதற்காக தெரிவித்த ஆலோசனைகளுக்காக பாராட்டும் தெரிவித்தார்.
ஜெர்மன் பிரதமர் ஏஞ்சலா மெர்கல் பேசுகையில், இருநாடுகளுக்கு இடையேயான நட்புறவு வளர்ந்து வருவதை சுட்டிக் காட்டியதோடு, இதனை இருதரப்பு நலன் கருதி மேலும் முன்னெடுத்துச் செல்ல ஆர்வமுடன் இருப்பதாகவும் கூறினார். ஜெர்மன் பிரதமருக்கு நன்றி தெரிவித்துக் கொண்ட பிரதமர் மோடி, இருதரப்பு உறவை மேம்படுத்துவதிலும் சர்வதேச அமைதி மற்றும் வளத்திற்காக அவர் ஆற்றி வரும் பங்களிப்புக்காகவும் பாராட்டுத் தெரிவித்தார். ஜப்பானின் ஒசாகாவில் நடைபெற உள்ள ஜி-20 உச்சிமாநாட்டின்போது சந்தித்து பேசவும், இந்த ஆண்டின் பிற்பகுதியில் இருநாட்டு அரசுகளுக்கு இடையே இந்தியாவில் நடைபெற உள்ள சந்திப்பையும், ஆவலுடன் எதிர்நோக்கியிருப்பதாக இருதலைவர்களும் தெரிவித்தனர்.
தேர்தலில் வலிமையான மக்கள் ஆதரவைப் பெற்றதற்காக பிரதமருக்கு இங்கிலாந்து பிரதமர் வாழ்த்துத் தெரிவித்தார். இந்தியாவில் நடைபெற்ற பொதுத் தேர்தல், மிகப்பெரிய ஜனநாயகத் திருவிழா என்று குறிப்பிட்ட தெரசா மே, இதனை வெற்றிகரமாக நடத்தி முடித்த இந்திய மக்களுக்கும் வாழ்த்துகளைத் தெரிவித்துக் கொண்டார். இதற்காக திருமதி தெரசா மே-க்கு நன்றி தெரிவித்த பிரதமர் மோடி, இங்கிலாந்து அரசுடனான இருதரப்பு ஒத்துழைப்புகளை அனைத்துத் துறைகளிலும், மேலும் வலுப்படுத்த தாம் மிகுந்த ஆர்வத்துடன் இருப்பதாகவும் தெரிவித்தார்.
தமக்கு வாழ்த்துத் தெரிவித்த இலங்கை முன்னாள் அதிபர் திரு மஹிந்தா ராஜபக்சேவுக்கும் நன்றி தெரிவித்த பிரதமர் மோடி, நீண்டகால அண்டை நாடுகளான இந்தியாவும், இலங்கையும் நெருங்கிய நட்புறவு கொண்டவையாக இருப்பதுடன், இந்த நட்புறவு இருநாட்டு மக்களுக்கும் நன்மை பயக்கும் வகையிலும், பிராந்திய அமைதி மற்றும் வளம் கருதி மேலும் வலுப்பெறும் என்றும் நம்பிக்கை தெரிவித்தார்.
------------
(Visitor Counter : 128